cyanic-selkie/wikianc huggingface dataset:
Jeff Demps
Jeffery ”Jeff” Demps (s. 8. tammikuuta 1990 Winter Garden, Florida ) on yhdysvaltalainen amerikkalaisen jalkapallon pelaaja sekä pikajuoksija. Hän pelaa NFL-liigan Tampa Bay Buccaneersissa, jonne hän siirtyi keväällä 2013 New England Patriotsista. Dempsin pelipaikka on keskushyökkääjä.
Lontoon olympialaisissa 2012 Demps juoksi Yhdysvaltain joukkueessa 4 × 100 metrin viestin alkuerissä. Toisella kokoonpanolla loppukilpailussa juossut joukkue sijoittui alun perin toiseksi, mutta joukkueen suoritus hylättiin myöhemmin Tyson Gayn dopingkäryn takia.
Ennen ammattilaisuraansa Demps oli osana Floridan yliopiston joukkueita amerikkalaisessa jalkapallossa ja yleisurheilussa. Hän päätti olla osallistumatta vuoden 2012 NFL:n varaustilaisuuteen keskittyessään tuleviin olympialaisiin, mutta solmi kisojen jälkeen elokuussa vapaana pelaajana NFL-sopimuksen New England Patriotsin kanssa.
Henkilökohtaiset ennätykset
Lähde: IAAF
Hashitaka (1903)
Hashitaka oli keisarillisen Japanin laivaston 1904 valmistunut Hayabusa-luokan torpedovene.
Valmistus
Alus tilattiin osana vuoden 1897 hankintoja Kawasakin Koben telakalta. Alus laskettiin vesille joulukuussa 1903 ja valmistui 27. helmikuuta 1904.
Palvelus
Alus poistettiin alusluettelosta 1. huhtikuuta 1923.
Perttu Kiesilä
Perttu Kiesilä (s. 31. toukokuuta 1998 Mäntyharju ) on suomalainen jääkiekkoilija, joka pelaa Mestis-joukkue Savonlinnan Pallokerhossa lainalla SM-liigajoukkue Mikkelin Jukureista. Hän on pelipaikaltaan keskushyökkääjä. Kiesilä laukoo oikealta.
Seuraura
Kiesilä on Mikkelin Jukureiden kasvatti. Hän toimi kaudella 2013–2014 seuran C-nuorten varakapteenina. Kiesilä muutti kauden jälkeen yhdessä kaksoisveljensä Pyryn kanssa Mäntyharjusta Mikkeliin. Kaudella 2014–2015 hän toimi Jukureiden B-nuorten varakapteenina. Kaudella 2015–2016 Kiesilä toimi joukkueen kapteenina. Hän oli Jukureiden paras pistemies ja maalintekijä sekä B-nuorten Mestiskarsinnoissa tehoilla 11+11=22 että B-nuorten Mestiksessä tehoilla 21+21=42, joilla Kiesilä sijoittui koko sarjan maalipörssissä toiseksi ja pistepörssissä kolmanneksi. Kaudella 2016–2017 hän oli B-nuorten Mestiskarsinnoissa Jukureiden paras pistemies ja maalintekijä tehoilla 10+34=44.
Kaudella 2017–2018 Kiesilä nousi Jukureiden A-nuorten varakapteeniksi. Hän oli tehoilla 12+19=31 joukkueen paras syöttäjä ja Kiesilä jakoi joukkueen sisäisen pistepörssin voiton Jani Nurkkalan kanssa. Kaudella 2018–2019 hän oli Jukureiden kolmanneksi paras pistemies tehoilla 11+26=37. Kaudella 2019–2020 Kiesilä pelasi joukkueessa yli-ikäisenä ja nousi Jukureiden kapteeniksi.
Helmikuussa 2020 Kiesilä teki Jukureiden kanssa 2+1-vuotisen SM-liigasopimuksen. Hän teki liigadebyyttinsä kauden 2020–2021 kolmannella kierroksella 9. lokakuuta 2020 vieraissa Tampereen Ilvestä vastaan. Kiesilä merkittiin Jukureiden kolmossentteriksi laidoilleen Julius Vähätalo ja Heikki Huttunen. Hän sai ottelussa jääaikaa 11.19 minuuttia ja Kiesilän ketjulle merkittiin teholukema +1 Jukureiden ainoasta maalista 5–1-tappioon päättyneessä ottelussa. Myöhemmin samassa kuussa Jukurit lainasi hänet kuukauden loppuun asti kestävällä, neljä ottelua kattavalla sopimuksella Mestis-joukkue Savonlinnan Pallokerhoon, jossa Kiesilä pelasi taas kaksi ottelua marraskuussa. Kiesilä pelasi Jukureissa alkukaudella kaikkiaan 15 ottelua tehden kaksi syöttöpistettä, kunnes helmikuun 2021 lopulla seura lainasi hänet loppukaudeksi Mestis-joukkue Imatran Ketterään, jolla oli tarve paikata mm. Santeri Suomalaisen loukkaantumisen jättämää aukkoa. Kiesilä voitti kauden päätteeksi Mestiksen mestaruuden.
Alkukaudella 2021–2022 Kiesilä pelasi Jukureissa kaksi ottelua, kunnes lokakuussa 2021 seura lainasi hänet toistaiseksi voimassa olevalla sopimuksella SaPKon Mestis-joukkueeseen. Tammikuussa 2022 Kiesilän lainasopimusta seuran kanssa jatkettiin kuukauden loppuun. Lopulta hän jatkoi SaPKossa kauden loppuun. Kiesilä pelasi Jukureissa kauden aikana kolme runkosarjaottelua.
Pelityyli
Jukureiden entisen urheilutoimenjohtaja Jukka Holtarin mukaan Kiesilällä on toimivat hoksottimet, ja hän ymmärtää peliä ja ennakoi pelitilanteita hyvin. Kiesilää Jukureiden A-nuorissa SM-liigajoukkueessa valmentaneen Marko Kauppisen mukaan hän on luotettava ja monipuolinen pelaaja, jonka iso vahvuus on pelipää. Kauppisen mukaan Kiesilä ymmärtää peliä tosi hyvin ja hänestä kasvoi johtaja joukkueeseensa (Jukureiden A-nuoret).
Kiesilän aiemmin seuran Ketterän urheilutoimenjohtaja Turkka Partasen mukaan hän on tunnollinen kahden suunnan sentteri.
Muuta
Kiesilä valmistui ylioppilaaksi Mikkelin lukiosta keväällä 2017. Hän harrasti lapsena Mäntyharjussa myös sählyä, jalkapalloa ja lentopalloa. Kiesilän perheeseen kuuluu isosisko Jenna ja kaksoisveli Pyry.
Pohjoislampi (Pertunmaa)
Maantietoa
Lammen pinta-ala on 5,6 hehtaaria, se on 350 metriä pitkä ja 250 metriä leveä. Lammella ei ole kartan mukaan saaria. Sen rantaviivan pituus on 1,2 kilometriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Seppälänjoen valuma-alueeseen (14.175) se kuuluu. Lammen vedenpinnan korkeus on 126,1 metriä mpy.
Hans Groop
Hans Groop (s. 1932, Vaasa) on suomalainen venesuunnittelija, joka tunnetaan etenkin yli 5 000 kappaletta valmistetusta lasikuiturakenteisesta H-veneestä.
Groop valmistui laivanrakennusinsinööriksi Helsingissä ja työskenteli monta vuotta Wärtsilän telakalla venesuunnittelijana ja viestintäpäällikkönä. 1970-luvulta lähtien Groop on toiminut itsenäisenä venesuunnittelijana (Oy Scan Design Ab, 01.03.1974–30.12.2004). Helsingfors Segelsällskapetin aloitteesta Groop suunnitteli H-veneen, jonka neitsytpurjehdus tapahtui 1967. H-vene on Euroopan suurin yksityyppi-kölivene.
Hans Groop on suunnitellut yli sata purje- ja moottorivenettä sarjavalmistukseen. Groop on esimerkiksi piirtänyt useita 5,5 m -veneitä muun muassa Norjan kuningas Olavi V:lle, joka voitti hopeamitalin maailmanmestaruuskisoissa. Groop suunnitteli myös 5,5 m -veneen, joka voitti maailmanmestaruuden Kaliforniassa 1985. Groopin suunnittelemia ovat myös muun muassa nämä veneet:
Pienin Groopin suunnittelema vene lienee Leo Laine Oy:lle suunniteltu Lokari 385- soutuvene (www.lokari.fi). Lisäksi Groop on suunnitellut useita suuria one-off veneitä kooltaan 54, 73 ja 76 jalkaa. Hans Groop on ansioitunut kilpapurjehtija, joka on voittanut useita mestaruuksia. Nykyään hän purjehtii itse suunnittelemaansa IS 400 -venettä. Hans Groop on Helsingfors Segelsällskapin pitkäaikainen jäsen.
Lisäksi 1989 Hans Groop suunnitteli Tre Gubbar II veneen. Eivind Still muokkasi suunnitelmia ja samasta muotista rakennettiin veneet Addam L-35, 1989, Sinbad L-36 1990 ja Zorina L-38 1991
Kalliolampi (Pertunmaa)
Kalliolampi on Etelä-Savossa Pertunmaalla Ruuhilammen kylän lähellä sijaitseva lampi.
Maantietoa
Lammen pinta-ala on 7,7 hehtaaria, se on 400 metriä pitkä ja 300 metriä leveä. Lammella ei ole kartan mukaan saaria. Sen rantaviivan pituus on 1,2 kilometriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Seppälänjoen valuma-alueeseen (14.175) se kuuluu. Lammen vedenpinnan korkeus on 126,8 metriä mpy.
Ōtori (1904)
Valmistus
Alus tilattiin osana vuoden 1897 hankintoja Kawasakin Koben telakalta. Alus laskettiin vesille huhtikuussa 1904 ja valmistui 4. kesäkuuta.
Palvelus
Alus poistettiin alusluettelosta 15. joulukuuta 1923.
Yrjö Juhani Renvall
Yrjö Juhani Renvall (s. 23. toukokuuta 1946, Tampere) on professori ja teatterivaikuttaja. Hän toimii teatterityön professorina Tampereen yliopiston näyttelijäntyön laitoksella. Renvall on myös työskennellyt sekä näyttelijänä, ohjaajana, käsikirjoittajana että dramaturgina. Vuosina 1990–1993 Renvall toimi Oulun kaupunginteatterin johtajana. Professorina Renvall on painottanut etenkin opetuksen, tutkimuksen ja taiteellisen toiminnan yhteyttä.
1980-luvun alussa Renvall teki yhteistyötä elokuvaohjaaja Tapio Suomisen kanssa. Yhdessä he kirjoittivat Suomisen ohjaamat elokuvat Täältä tullaan elämä! (1980) sekä Syöksykierre (1981). Näistä ensiksi mainittu oli elokuvateattereissa vuoden 1980 katsotuin kotimainen elokuva. Dramaturgina hän on toiminut muun muassa Markus Nummen esikoiselokuvassa Hyvän tekijät (1997). Hän on myös näytellyt pikkuosia eri elokuvissa, kuten Mona ja palavan rakkauden aika (1983) sekä Talvisota (1989). Renvall toimi Lahden Kansanopiston teatterilinjan vetäjänä ja ohjaajana ja oli teatterilinjan ideoitsija ja isä usean vuoden ajan, vuodesta 1983 alkaen.
Andri Deštšytsja
thumb|Andri Deštšytsja maaliskuussa 2015. Andri Bohdanovytš Deštšytsja (s. 22. syyskuuta 1965 Pervjatyši, Lvivin alue, Ukrainan SNT) on ukrainalainen diplomaatti, joka toimi Ukrainan vt. ulkoministerinä 27. helmikuuta 2014 – 19. kesäkuuta 2014. Ennen ministeriksi nimittämistään hän toimi muun muassa Ukrainan Suomen-suurlähettiläänä.
Ulkoministeriytensä jälkeen hänet nimitettiin Ukrainan Puolan-suurlähettilääksi.
Koulutus ja ura
pienoiskuva|Andri Deštšytsja, 2022. Deštšytsja on valmistunut vuonna 1989 Lvivin Ivan Frankon kansallisesta yliopistosta ja vuonna 1995 edmontonilaisesta Albertan yliopistosta, jossa väitteli valtio-opista tohtoriksi. Maisterintutkinto hänellä on historiasta. Hänellä on sujuva kielitaito ukrainan lisäksi englannissa, venäjässä ja puolassa. Hänen perheeseensä kuuluvat vaimo ja tytär.
Filippiinienkurppa
Filippiinienkurppa (Scolopax bukidnonensis) on Filippiinien kotoperäinen kahlaaja. Se elää ainakin Mindanaon ja Luzonin vuoristoissa.
Susirajalla
Susirajalla on lieksalaisen pop rock -yhtye Masa Maindsin vuonna 2010 julkaistu studioalbumi. Levy-yhtiö on Propaganda Records. Äänitykset on tehty vuosina 2008–2010 Kihniössä MSL-studiolla Mika Sundqvistin tuotannossa. Masteroinnin on tehnyt Tuomas Skopa 4. elokuuta 2010 samassa studiossa.
CD-levyjä on valmistanut Studio 57 Oy / CD-Media Finland Oy. Jakelusta on huolehtinut Playground Music Scandinavia / Playground Music BAM Oy.
CD-levyn kansikuvassa on yksi Masa Maindsin kotikaupungin maamerkeistä, Lieksan kaarisilta.
Kappaleet
Kappaleet on säveltänyt ja sanoittanut Matti Päiväpuro ja sovittanut Juha Räty, ellei toisin ole mainittu.
"Yli eteläisten vuorten" on versio etenkin Thin Lizzyn tunnetuksi tekemästä kappaleesta "Whisky in the Jar".
Kappaleiden oikeudet omistaa Propaganda Records / Proxmira Oy, paitsi kappaleiden "Dada-dii" ja "Siivet" kopiointioikeuksien osalta Poptori Oy, kappaleen "Viimeinen kylähullu" osalta Love Kustannus / Bluesway Ky ja kappaleen "Älä iske Tuijaa" osalta Oy EMI Finland Ab / Imudico.
Käyvän arvon rahasto
Käyvän arvon rahasto tarkoittaa joidenkin suomalaisten yhtiöiden taseessa esiintyvää erää, johon merkitään rahoitusvälineiden ja sijoituskiinteistöjen käyvän arvon muutos. Käyvän arvon rahasto kuuluu yrityksen sidottuun omaan pääomaan.
Käyvän arvon rahasto on sekä osakeyhtiössä että osuuskunnassa sidottu rahasto. Sitä ei voida jakaa omistajille edes velkojien suostumuksella, eikä sitä voi käyttää osakepääoman korottamiseen.
Jurlan piiri
Jurlan piiri sijaitsee Permin Komin keskiosassa. Pohjoisessa se rajoittuu Kotšovon, idässä Kosan ja etelässä Kudymkarin piireihin sekä lännessä Kirovin alueeseen. Pinta-alasta yli 80 % on metsää. Hyötykaivannaisia ovat rautamalmi, savet, hiekka, sora ja turve. Seudulla virtaavat Kosan sivujoet Jum, Lopva ja Lopan.
Piiriin kuluu kolme maalaiskuntaa: Jurla, Ust-Berjozovka ja Ust-Zula. Hallinnollinen keskus on Jurlan kylä, josta on 34 kilometriä Kudymkariin. Asutuskeskuksia on yhteensä 94.
Muusta Permin Komista poiketen Jurlan piirin asutus on vanhastaan venäläistä. Vuoden 2002 väestönlaskennan mukaan venäläiset muodostavat 95,8 % ja komipermjakit 3 % väestöstä. Kaupunkiväestöä ei ole.
Piirissä on 23 lastentarhaa, 18 koulua, lasten luomistyön keskus, taidekoulu, 22 kulttuuri- ja vapaa-ajankeskusta, kirjastolaitos ja museo.
Seudulla on arkeologisia muistomerkkejä. Nähtävyyksiin kuuluvat Jurlan koulu- ja sairaalarakennukset.
Juha Kivilehto
Juha Kivilehto (s. 26. joulukuuta 1981) on suomalainen entinen salibandyn pelaaja, joka edusti kaudella 2021–2022 F-liigassa pelaavaa SC Classicia. Sen jälkeen Kivilehto aloitti SC Classicin päävälmentajana.
Kaudella 2007–2008 Kivilehto valittiin Innebandymagazinetin äänestyksessä maailman 10. parhaimmaksi pelaajaksi. Urheilutoimittajain liitto valitsi Kivilehdon vuoden 2009 parhaaksi suomalaiseksi salibandypelaajaksi.
Grievous Angel
Grievous Angel on yhdysvaltalaisen laulaja-lauluntekijä Gram Parsonsin toinen omalla nimellä julkaistu studiolevy vuodelta 1974. Levy julkaistiin postuumisti neljä kuukautta Parsonin kuoleman jälkeen.
Kuten edellisellä albumilla GP (1973), myös tällä levyllä Parsonsin rinnalla laulaa tuolloin vielä tuntematon Emmylou Harris, ja muusikoista moni on lainassa Elvis Presleyn Las Vegasin yhtyeestä. Alkuperäisen LP-levyn julkaisi Warner Bros. Records ja vuoden 2008 levyn Warnerin omistama Reprise Records osana Rhino Encore -sarjaa.
Levy on tehty lähes samalla kokoonpanolla kuin Parsonsin edellinen albumi GP ja sitä on kuvailtu yhdeksi kaikkien aikojen hienoimmista country rock -levyistä.
Albumi valittiin vuonna 2005 hakuteokseen 1001 albumia jotka jokaisen on kuultava edes kerran eläessään. Sitä kuvataan kirjassa surumieliseksi ja katuvaiseksi albumiksi, vaikka mukana on pari vauhdikkaampaakin kappaletta, ”I Can't Dance” ja ”Ooh Las Vegas”. Kappale ”Brass Buttons” – ainoa jolla Emmylou Harris ei esiinny – kertoo Parsonsin äidistä, sitrushedelmäyrityksen miljoonaperijättärestä.
Kappaleet
Kappaleiden tuotanto-oikeudet 1974 omistaa Warner Bros. Records Inc. ja kopiointioikeudet 2008 Warner Music UK Ltd.
Kaksinkertanen
Kaksinkertanen eli Kaksinkertainen on Etelä-Savossa Pertunmaalla Ruuhilammen kylän lähellä sijaitseva järvi.
Maantietoa
Järven pinta-ala on 17,7 hehtaaria, se on 1,1 kilometriä pitkä ja 550 metriä leveä. Järvellä on kartan mukaan yksi saari. Sen rantaviivan pituus on 3,7 kilometriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Seppälänjoen valuma-alueeseen (14.175) se kuuluu. Järven vedenpinnan korkeus on 102,4 metriä mpy.
Frederick Keeping
Frederick Keeping (11. elokuuta 1867 Pennington, Hampshire – 21. helmikuuta 1950 Lymington, Hampshire) oli brittiläinen ratapyöräilijä ja olympiamitalisti. Hän kilpaili Ateenan olympialaisissa 1896, joissa hän osallistui 12 tunnin kisaan ja 333 metrin pituiseen aika-ajoon. Aika-ajossa Keeping oli jaetulla viidennellä sijalla yhdessä kahden muun pyöräilijän kanssa, mutta 12 tunnin kilpailussa hän sijoittui toiseksi ollen vain yhden kierroksen Adolf Schmalin perässä. Vaikka Keepingiä syytettiin tuolloin kielletystä ammattilaisuudesta yhdessä Edward Battelin kanssa, hän sai pitää mitalinsa.
Korpijärvi (Pertunmaa)
Korpijärvi on Etelä-Savossa Pertunmaalla Peräkylän lähellä sijaitseva järvi.
Vesistösuhteet
Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Seppälänjoen valuma-alueeseen (14.175) se kuuluu. Järven vedenpinnan korkeus on 106 metriä mpy.
Geitel
Geitel on muun muassa seuraavien henkilöiden sukunimi:
Shaoyang
Shaoyang (, pinyin: Shàoyáng Shì) on prefektuuritason kaupunki Kiinan Hunanin maakunnan keskiosassa. Kaupungin alkuperäinen nimi oli Baoqing. Kaupungin keskusta sijaitsee linnuntietä runsas 180 kilometriä maakunnan pääkaupunki Changshasta lounaaseen. Kaupungin väkiluku on 7,072 miljoonaa (2010) ja pinta-ala 20 829 neliökilometriä.
Piirikuntatasolla prefektuuri jakautuu 12 osaan. Osat ovat:
Kaupunkipiirit (3) Piirikuntatason kaupunki (1) Autonominen piirikunta (1) Piirikunnat (7)
Kaupungin läpi virtaa kaksi jokea: Zijiang ja Shaoshui. Kaupungilla on jo 2 500-vuotinen historia. Nähtävyyksiin kuuluu muun muassa kansallisen geopuiston asemassa oleva Langshanvuori Xinningin piirikunnassa ja Huangsangin luonnonpuisto.
Lotila (täsmennyssivu)
Lotila voi viitata seuraaviin asioihin:
Traditionalismi
Traditionalismi voi tarkoittaa seuraavia asioita:
Juhani Ojala (yrittäjä)
Juhani Antero Ojala (s. 19. toukokuuta 1946 Jämsänkoski) on Himoksen laskettelukeskuksen toinen perustaja ja Hiihtokeskus Himosvuori Oy:n toinen omistaja vaimonsa Päivi Kuokkasen kanssa.
Ojala toimi 1980-luvun alkupuolella Rukan laskettelukeskuksen paikallisjohtajana ja harkitsi oman hiihtokeskuksen perustamista. Himosvuori Oy perustettiin kesäkuussa 1983 ja toiminta aloitettiin vuoden 1984 lopussa. Suurinvestointi Länsi-Himoksen alueelle tehtiin 1987 ja Himoksen mökkirakentaminen vilkastui. Alueen markkinointi Viroon ja Venäjälle aloitettiin 1990-luvun lopulla ja samaan aikaan käynnistettiin Himoksella freestylen valmennuskeskus. Vuonna 2005 Jämsän kaupunki ja Himosvuori Oy neuvottelivat ja tekivät kaupungin omistamista Himoksen osayleiskaavan rinnealueista maanvuokrasopimuksen ja myöhemmin vuokrattavaksi tarkoitetuista samoista alueista optiosopimuksen. Samaan aikaan 2005 julkistettiin alueen masterplan, johon sisältyi huomattavia aluelaajennuksia lasketteluun, majoitukseen ja palveluihin. Kaavoituksen ja laajentumisen takia Himosvuori ajautui Jämsän kaupungin kanssa erimielisyyksiin vuokra-alueen asemakaavoituksesta ja optioalueen laajuudesta. Vuonna 2007 saatiin valmiiksi kyseisen alueen asemakaava, vaikkakaan kaupunki ei kaavoittanut vuokra-alueita eikä vuokrannut yhtiölle kaikkia optiosopimuksen maa-alueita. Vuonna 2014 Himoksen alue käsitti 21 rinnettä, siirtymäreittejä ja 15 hissiä.
Kendall (sukunimi)
Kendall on muun muassa seuraavien henkilöiden sukunimi:
Gaya
Gaya voi tarkoittaa seuraavia:
Aitjärvi (Pertunmaa)
Aitjärvi on Etelä-Savossa Pertunmaalla Ruuhilammen kylän lähellä sijaitseva järvi.
Maantietoa
Järven pinta-ala on 146 hehtaaria eli 1,5 neliökilometriä, se on 2,0 kilometriä pitkä ja 1,6 kilometriä leveä. Järvellä on kartan mukaan 7 saarta. Sen rantaviivan pituus on 9,4 kilometriä.
Päivi Kuokkanen
Kuokkanen tuli mukaan hiihtokeskustoimintaan miehensä mukana. Himosvuori Oy perustettiin kesäkuussa 1983 ja toiminta aloitettiin vuoden 1984 lopussa. Suurinvestointi Länsi-Himoksen alueelle tehtiin 1987 ja Himoksen mökkirakentaminen vilkastui. Alueen markkinointi Viroon ja Venäjälle aloitettiin 1990-luvun lopulla ja samaan aikaan käynnistettiin Himoksella freestylen valmennuskeskus. Vuonna 2005 julkistettiin alueen masterplan, johon sisältyi huomattavia laajennuksia alueen lasketteluun, majoitukseen ja palveluihin. Himosvuori ajautui Jämsän kaupungin kanssa erimielisyyksiin asemakaavoituksesta. Vuonna 2012 saatiin kuitenkin valmiiksi alueen asemakaava, vaikkakaan kaupunki ei myynyt yhtiölle kaikkia sen havittelemia maa-alueita. Vuonna 2014 Himoksen alue käsitti 21 rinnettä, siirtymäreittejä ja 15 hissiä.
Santa Rosalía (1767)
Santa Rosalía oli Espanjan laivaston vuonna 1767 vesille laskettu 26-tykkinen fregatti.
Valmistus
Jorge Juanin piirustuksiin perustuva Eduardo Bryantin suunnittelema alus tilattiin Artillero Realilta Cartagenasta. Alus laskettiin vesille 1. huhtikuuta 1767.
Palvelus
Alus osallistui 16. tammikuuta 1780 Cabo de São Vicenten taisteluun. Vuonna 1785 aluksen aseistuksena oli 26 kappaletta 12 naulan tykkejä ja kaksi kahden naulan tykkiä. 12 naulan tykkien lisäksi aluksella oli vuonna 1796 kahdeksan kuuden naulan tykkiä ja kaksitoista kahden naulan tykkiä.
Alus romutettiin 7. maaliskuuta 1803 La Carracassa.
Gaya (Intia)
Gaya on Intian Biharin osavaltiossa sijaitseva noin 470 000 asukkaan kaupunki, joka toimii samannimisen piirikunnan hallinnollisena keskuksena. Sieltä on noin 100 kilometriä osavaltion pääkaupunki Patnaan. Kaupunki sijaitsee Falgujoen rannalla ja se on hindulaisten ja buddhalaisten pyhä kaupunki, josta löytyy useita pyhiinvaelluskohteita. Gayassa sijaitsee hindulainen Vishnupadin temppeli, jonka sisältä löytyy Vishnun väitetty jalanjälki. Kaupunki on saanut nimensä Gayasur-demonilta, jonka Vishnu mytologian mukaan tappoi kaksintaistelussa painamalla jalkansa hänen rinnalleen. Buddhalaisten mukaan Buddha piti tulisaarnana tunnetun saarnan noin tuhannelle tulenpalvojalle.
Gayassa ja sen lähiseudulla sijaitsee noin 45 pyhää paikkaa, jotka vetävät puoleensa satojatuhansia pyhiinvaeltajia vuosittain. Kymmenen kilometriä Gayasta etelään sijaitsee Bodhgayan kaupunki, joka tunnetaan Buddhan valaistumispaikkana.
Intian vuoden 2011 väestönlaskennan mukaan Gayan väkiluku on 468 614 henkeä. Suurimmat uskonnot ovat hindulaisuus (79 %) ja islam (18 %). Kaupungin väestöstä 40 915 eli slummeissa ja lukutaitoisten osuus oli noin 82 prosenttia.
Rekijärvi (Pertunmaa)
Rekijärvi on Etelä-Savossa Pertunmaalla ja Hartolassa Salajärven kylän lähellä sijaitseva järvi.
Vesistösuhteet
Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Seppälänjoen valuma-alueeseen (14.175) se kuuluu. Järven vedenpinnan korkeus on 122,3 metriä mpy.
Muuraislampi (Pertunmaa)
Muuraislampi on Etelä-Savossa Pertunmaalla ja Hartolassa Peräkylän lähellä sijaitseva lampi.
Maantietoa
Lammen pinta-ala on 16,6 hehtaaria, se on 850 metriä pitkä ja 350 metriä leveä. Lammella ei ole kartan mukaan saaria. Sen rantaviivan pituus on 2,1 kilometriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Seppälänjoen valuma-alueeseen (14.175) se kuuluu. Lammen vedenpinnan korkeus on 117,6 metriä mpy.
No Money
No Money on ruotsalaisen DJ-tuottajaduo Galantiksen kappale. Sen julkaisivat Big Beat Records ja Warner Music Group heidän toisen, The Aviary-studioalbumin johdantosinglenä 31. maaliskuuta 2016. Kappale sisältää Reece Bullimoren esittämiä kreditoimattomia sanoja ja sen ovat sanoittaneet Digital Farm Animals sekä Andrew Bullimore. Kappale samplaa hyvin paljon amen breakiä. Kappaleesta muodostui kaupallinen menestys, sen päästyä singlelistan kärkeen Norjassa sekä listan kymmenen parhaan joukkoon Alankomaissa, Australiassa, Irlannissa, Iso-Britanniassa, Itävallassa, Ruotsissa, Suomessa ja Tanskassa. Se oli myös Galantiksen ensimmäinen single joka on päässyt Yhdysvaltain Billboard Hot 100-listalle, jossa se pääsi parhaimmillaan sijalle 88.
Kappaleelle on toteutettu myös musiikkivideo, joka julkaistiin videopalvelu YouTubessa 11. toukokuuta 2016.
Jim Nill
Jim Edvward Nill (s. 11. huhtikuuta 1958 Hanna (paikkakunta), Alberta) on  kanadalainen entinen jääkiekkoilija, joka vuodesta 2013 on toiminut NHL-liigan Dallas Starsin GM:nä.
Pelaajaura
St. Louis Blues varasi Nillin NHL:n varaustilaisuuden 1978 3. kierroksella 89. pelaajana. Bluesin lisäksi hän on pelannut NHL:ää Vancouver Canucksin, Boston Bruinsin, Winnipeg Jetsin ja Detroit Red Wingsin riveissä vuosina 1981–1990. Detroitissa hän voitti Stanley Cupin neljästi. Nill pelasi 45 A-maaottelua Kanadan jääkiekkomaajoukkueessa ja osallistui ennen NHL-uraana Lake Placidin talviolympialaisiin 1980.
Pelaajauran jälkeen scouttina
Lopetettuaan pelaajauransa 1991 Nill työskenteli Ottawa Senatorsin ja Detroit Red Wingsin scouttina. Detroitin organisaatiossa hän oli voittamassa neljästi Stanley Cupia 1996–1997, 1997–1998, 2001–2002 ja 2007–2008.
Galician suuri Irmandiños-sota
Galician suuri Irmandiños-sota käytiin Galician kuningaskunnassa vuosina 1467–1469. Siinä olivat keskeisessä roolissa Irmandiños-veljeskunnat jotka kapinoivat paikallista aatelia vastaan, samoin kuin pienemmässä vuosien 1431–1435 kapinassa. Molemmat kapinat kukistettiin, mutta ne vaikuttivat Galician tiiviimpään liittymiseen Kastilian alaisuuteen.
Jim Nill
Dallas Starsin GM
Huhtikuussa 2013 Nill palkattiin Red Wingsin toimistosta Dallas Starsin GM:ksi. Nillin aikakaudella Starsin paras saavutus on ollut läntisen konferenssin runkosarjan voitto kaudella 2015–2016. Nillin Starsiin pelaajakaupoilla hankkimia pelaajia ovat esimerkiksi Sergei Gonchar, Shawn Horcoff ja Jason Spezza.
Galician suuri Irmandiños-sota
Sanaa irmandiños on käytetty Galiciassa monissa historiallisissa yhteyksissä. Se viittaa sananmukaisesti pikkuveljiin tai "veikkosiin", ja sillä on yhteys espanjassa keskiaikaisista killoista käytettyyn ilmaisuun.
Tuohon aikaan Galicia oli jo liitetty Leónin ja Kastilian kuningaskuntien alaisuuteen, mutta keskusjohto oli heikkoa koska alue oli eristyksissä vuorten takana. Kastilian valtaa heikensi myös siellä käyty sisällissota Henrik IV:n ja hänen nuoremman veljensä Alfonson ja tämän johtamien aatelisten joukkojen välillä.
Galiciassa feodaalivaltaa käyttivät sekä kirkkoruhtinaat että maallinen aateli.
Sodan alussa aatelisto pakeni Portugaliin tai Kastiliaan, mutta vuonna 1469 Pedro Madruga kokosi aatelisten joukot ja aloitti vastahyökkäyksen Portugalista käsin. Aatelisjoukoilla oli ylivertaiset aseet, kuten hakapyssyjä, ja kapina tukahdutettiin ja sen johtajat pidätettiin ja teloitettiin.
Tiina Nieminen
Tiina Nieminen (s. 11. toukokuuta 1979) on suomalainen uransa lopettanut maantiepyöräilijä.
Rekilampi (Pertunmaa)
Rekilampi on Etelä-Savossa Pertunmaalla Salajärven kylän lähellä sijaitseva lampi.
Excitement
Excitement on kokoelma-albumi yhdysvaltalaisen The Doobie Brothers -yhtyeen tuotannosta. Se julkaistiin vuonna 1999.
Kappaleet
Kappaleiden tekijät ovat jo yhtyeen alkuperäisessä kokoonpanossa mukana olleet Pat Simmons (kitara, laulu) ja Tom Johnston (kitara, kosketinsoittimet, laulu).
Rekilampi (Pertunmaa)
Vesistösuhteet
Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Seppälänjoen valuma-alueeseen (14.175) se kuuluu. Lammen vedenpinnan korkeus on 122,3 metriä mpy.
Makin’ Magic (Pat Traversin albumi)
Makin' Magic on kanadalaisen kitaristi, laulaja ja lauluntekijä Pat Traversin vuonna 1977 ilmestynyt studioalbumi. Sen ovat tuottaneet Emil Zoghby ja Travers Polydor-levy-yhtiön Lontoon osastolle. Äänittäjänä on toiminut Gary Edwards ja nauhurin käyttäjänä (tape operator) Dick Drake. Albumi on äänitetty Wessex-studioilla Lontoossa. Uudelleenmiksauksen on tehnyt Paul Northfield Advision-studioilla samassa kaupungissa.
MUSA-lehden arvostelussa Traversin positiivisesti yllättänyttä, "vastustamattomasti jyräävää" tyyliä on verrattu Rick Derringeriin ja Jimi Hendrixiin. Albumin parhaimmista kappaleista on mainittu "You Don't Love Me" sekä "Statesboro Blues". Loppukaneettina on todettu, että "Pat Travers bändeineen tietää melko tarkkaan, missä svengi pesii!"
Levykannen on suunnitellut Jo Mirowski ja valokuvat on ottanut Gered Mankowitz. Tekstitystä on tehnyt Chris Moore.
Kappaleet
Kappaleet ovat yhtä lukuun ottamatta Pat Traversin tekemiä.
Julkaisija on Chappell Music, 50 New Bond Street, Lontoo; paitsi kappaleen ”Statesboro Blues” osalta Southern Music Publishing Co. Ltd. Kappaleiden sanat on painettu levypussiin lukuun ottamatta kappaletta "What You Mean to Me", joka on instrumentaalinen.
Kokoonpano
sekä
Traversin kolmimiehisen yhtyeen instrumentit on lueteltu levypussin tekstissä.
Anders Spole
thumb|upright|Anders Spole vuonna 1849. Anders Spole (1630–1699) oli ruotsalainen matemaatikko ja tähtitieteilijä. Tehtyään laajoja opintomatkoja ulkomailla hänestä tuli vuonna 1667 matematiikan professori uuteen Lundin yliopistoon. Vuonna 1679 hän pääsi samaan virkaan Upsalan yliopistoon. Hän teki vuonna 1695 tähtitieteellisessä tarkoituksessa matkan Tornioon. Spolea pidettiin sangen etevänä opettajana. Hän julkaisi suuren joukon väitöskirjoja sekä almanakkoja.
Irja Sarnama
Irja Sarnama, silloiselta nimeltään Lipasti, sijoittui Berliinin 1936 olympialaisten keihäänheitossa kymmenenneksi ja korkeushypyssä 17:nneksi. Hän karsiutui 4 × 100 metrin viestijuoksun alkuerissä Suomen ennätyksellä 49,5 s. Wienin EM-kilpailuissa 1938 hän sijoittui seitsemänneksi keihäänheitossa ja kahdeksanneksi kuulantyönnössä.
Knnillssonn
Knnillssonn on yhdysvaltalaisen laulaja-lauluntekijä Harry Nilssonin vuonna 1977 RCA Recordsin Victor-levymerkillä ilmestynyt studioalbumi. Tätä ennen Nilsson oli jo ehtinyt tehdä 15 pitkäsoittolevyä.
Knnillssonn-albumin ovat tuottaneet Nilsson ja Robin Geoffrey Cable ja se on Nilsson House -tuotantoa. Cable on myös äänittänyt levyn Lontoossa Audio International -studiossa. Miksaus on tehty samassa kaupungissa Air-studioilla.
Sovitukset ovat Mike McNaughtin tekemiä. Mukana on hyvin esillä oleva jousiorkesteri ja sävelmät ovat persoonallista nilssonmaista viihdemusiikkia, "kultaista siirappia", ja soitinvalikoimasta puuttuu esimerkiksi sähkökitara. Nilsson itse on "loistava, omaperäinen laulaja ja todellinen tulkitsija".
Kappaleella "Perfect Day" vierailee erityisenä "mysteerilaulajana" Mara Gibb. Kiitoksissa on mainittu Terry Oates, Ray Cooper, Colin Bennett ja St. Paulin katedraalin poikakuoro, St. Paul's Cathedral Boys Choir, joka on mukana ainakin päätöskappaleessa.
A&R-koordinoijana on toiminut Marge Meoli ja valokuvat on ottanut Ron Slenzak. Nilssonin kaksoisvalotettuihin kasvokuviin liittyy selite: "You see yourself as I really am." Kahtenanäkemisen idea sisältyy myös albumin nimeen.
Albumin ja grafiikan on suunnitellut Tim Bryant Gribbitt-yhtiöstä ja kannen Klaus Voormann. Taiteellisena johtajana on toiminut Acy Lehman.
Kappaleet
Kaikki kappaleet ovat Harry Nilssonin säveltämiä ja sanoittamia. Kustannusoikeudet omistaa Golden Syrup Music / Eaton Music Ltd. Kappaleiden sanat on painettu avautuvan levykansion sisäpuolelle.
Majavapadon taistelu
Majavapadon taistelu oli vuoden 1812 sodan aikana käyty yhteenotto Yhdysvaltojen sotilaiden ja brittien puolella taistelleiden intiaanien välillä 24. kesäkuuta 1813. Taistelu päättyi amerikkalaisten tappioon.
Tausta
thumb|vasen|[[Laura Secord varoittaa James FitzGibbonia.]] Ylä-Kanadaan hyökänneet amerikkalaisjoukot olivat vallanneet Fort Georgen toukokuussa 1813. Tarkoituksena oli edelleen jatkaa taisteluja Kanadan maaperällä. 24. kesäkuuta everstiluutnantti Charles G. Boerstlerin johtama 500:n amerikkalaissotilaan joukko lähti Fort Georgelta tavoitteenaan ottaa yhteen brittien etuvartioaseman joukkojen kanssa majavapadolla (engl. Beaver Dams). Brittijoukkoja asemalla johti luutnantti James FitzGibbon.
FitzGibbon sai tietää amerikkalaisten etenemisestä etukäteen. Laura Secord, jonka aviomies oli haavoittunut Queenston Heightsin taistelussa, oli sattumalta kuullut amerikkalaisten keskustelevan keskenään tulevasta hyökkäyksestä. Hän matkasi 30 kilometriä varoittaakseen brittejä, mutta koska hän ei osannut kertoa yksityiskohtaisempaa tietoa amerikkalaisjoukoista, FitzGibbon päätti odottaa lisätietoja. 24. kesäkuuta intiaanitiedustelijat olivat kertoneet havainneensa etenevät amerikkalaiset kapteeni Dominique Ducharmelle, joka tiedotti edelleen asiasta FitzGibbonille. Boerstler oli tietoinen joukkojensa tulleen havaituksi, mutta hän päätti silti jatkaa etenemistään.
Luettelo Suomen kirvoista
Luettelo Suomen kirvoista sisältää Suomesta tavatut, yläheimoihin Aphidoidea ja Phylloxeroidea kuuluvat kirvalajit. Vuoden 2010 Suomen lajiston uhanalaisarvioinnin mukaan Suomesta on tavattu 479 kirvalajia. Lajit Aphis umberella, Gootiella tremulae sekä Kaltenbachiella pallida on luokiteltu hävinneiksi (RE) Muutamia lajeja tavataan ainoastaan kasvihuoneissa tai muissa sisätiloissa.
Majavapadon taistelu
Taistelu
thumb|Taistelun muistomerkki. Taistelu alkoi amerikkalaisjoukkojen edettyä lähelle metsikköä majavapadon tuntumassa nykyisessä Thoroldissa 24. kesäkuuta. Heitä odottamassa oli väijyksissä joukko intiaanisotureja. Tuli avattiin noin kello 09.00. Laukaustenvaihto kesti kolme tuntia. Lopulta amerikkalaiset olivat valmiita antautumaan, mutta he pelkäsivät kohtaloaan intiaanien käsissä. FitzGibbon saapui neuvottelemaan amerikkalaisten kanssa mukanaan 50 brittisotilasta. Hän uskotteli amerikkalaisille tulossa olevan vielä paljon enemmän brittejä ja väitti myös, että jos taistelut jatkuisivat, hän ei pystyisi hillitsemään intiaanisotureja. Amerikkalaiset antautuivat lopulta vasta majuri P. W. De Harenin tuotua paikalle lisävahvistuksia.
Seuraukset
Amerikkalaiset olivat menettäneet itse taistelun aikana 25 miestä kaatuneina ja 50 haavoittuneina. Intiaanit menettivät 5 kaatunutta 20–25 haavoittunutta. Amerikkalaiset joutuivat myöhemmin perääntymään Niagaran niemimaalta ja Yorkista. He olivat kärsineet tappion, mutta sittemmin voittajien puolella on kiistelty siitä, miten suuri osuus voitosta oli brittien tai intiaanien vastuulla.
Taistelupaikka on nykyisin historiallinen puisto. Paikalla on vuonna 1874 pystytetty muistomerkki.
Erkki Linturi
Helsingin metron suunnitteluvaiheissa hän sai syytteen virkavirheestä, mutta syyte hylättiin aiheettomana.
Linturi oli syntyisin Jääskestä, mutta vietti nuoruutensa Köyliössä. Hänen vanhempansa olivat nimismies Unto Sulo Aatos Linturi ja Tyyne Marja Riikilä. Linturi avioitui 1952 sosionomi Hilkka-Liisa Vuorelan kanssa, tietotekniikka-alan kouluttaja ja yrittäjä Risto Linturi on heidän poikansa. Ylioppilaaksi Erkki Linturi tuli 1949 ja valmistui sosionomiksi 1953 ja lainopin kandidaatiksi 1958. Kanslianeuvoksen arvo hänelle myönnettiin 1992.
Hatlamminmäki
Hatlamminmäki on Riihimäen ja Hausjärven kuntien rajalla sijaitseva mäkialue. Se on geologisesti hyvin muodostunut kalliosydäminen moreenimäki. Geologisten arvojensa takia se on arvokas maisemansuojelualue. Hatlamminmäellä sijaitsee sekä Riihimäen että Hausjärven kunnan korkein kohta. Riihimäen puolella korkein kohta on 165,4 metriä merenpinnasta ja Hausjärven puolella 169 metriä.
Hatlamminmäellä on näkyvillä Yoldiameren aikainen muinaisrantavyöhyke. Se muodostui noin 10 000 vuotta sitten, kun jäätikkö suli ja Baltian jääjärvi muuttui Yoldianmereksi. Mäenrinteessä on myös useita jään kuljettamia siirtolohkareita.
Hatlamminmäki liittyy Riihimäen arvokkaimpaan luontokohteeseen Hatlamminsuohon. Valtio omistaa lähes koko Hatlamminmäen metsäalueen sekä yhteensä noin 82 hehtaarin kokoisen alueen Hatlamminsuosta. Hatlamminmäki on SL-merkinnällä varustettu suojelualue.
Rəsul Çunayev
Rəsul Çunayev  (s. 7. tammikuuta 1991) on azerbaidžanilainen kreikkalais-roomalaisen tyylin painija. Hän on maailmanmestari, Euroopan kisojen voittaja ja olympiamitalisti. Hän edustaa bakulaista Neftchi-seuraa, ja häntä ovat valmentaneet Ismail ja Samad Chopsiyev.
Çunayev voitti 71 kg:n sarjassa maailmanmestaruuden Las Vegasissa ja kultaa Bakun Euroopan kisoissa 2015. Hän sai samassa painoluokassa MM-pronssia Taškentissa 2014 ja EM-hopeaa Vantaalla 2014. Hän saavutti 66kg:n sarjassa olympiapronssia Rio de Janeirossa 2016. 72-kiloisissa hän sai 2018 EM-hopeaa Kaspijskissa ja MM-pronssia Budapestissa.
Riihilampi (Pertunmaa)
Riihilampi on Etelä-Savossa Pertunmaalla Ruuhilammen kylän lähellä sijaitseva lampi.
Rəsul Çunayev
Çunayev voitti 66 kg:n sarjassa kultaa opiskelijoiden MM-kilpailuissa 2010 ja Kazanin universiadeissa 2013. Hän voitti 58-kiloisissa kadettien Euroopan-mestaruuden 2008 sekä 66-kiloisissa junioreiden EM-kultaa 2010 ja EM-pronssia 2011 sekä junioreiden MM-pronssia 2010 ja 2011.
Riihilampi (Pertunmaa)
Vesistösuhteet
Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Seppälänjoen valuma-alueeseen (14.175) se kuuluu. Lammen vedenpinnan korkeus on 103,9 metriä mpy.
Friedrich Spitta
Friedrich Adolf Wilhelm Spitta (10. tammikuuta 1852 Wittingen, Niedersachsen – 7. kesäkuuta 1924 Göttingen ) oli protestanttinen saksalainen teologi ja virsirunoilija.
Oltuaan parissa pappistehtävässä Spitta sai 1887 nimityksen Uuden testamentin eksegetiikan ja käytännöllisen teologian professoriksi Strassburgin yliopistoon. Hän kirjoitti useita eksegetiikan, hymnologian ja liturgiikan alan kirjoituksia. Teoksessa Die synoptische Grundschrift in ihrer Überlieferung durch das Lukas Evangelium (1912) hän vastoin perinteistä kantaa, että Markuksen evankeliumi on vanhin, esittää että vanhin olisi Luukaksen evankeliumi. Spitta julkaisi aikakauskirjaa Monatsschrift für gottesdienst und kirchliche kunst (1896 alkaen). Hän oli myös virsirunoilija, ja hänen rukousvirtensä keisarin puolesta ("Gott und herr, in deinem sohne", 1897) oli aikanaan yleisesti käytössä Saksan kirkossa.
Spittan veli oli musiikkitieteilijä Philipp Spitta ja heidän isänsä oli virsirunoilija Philipp Spitta.
Haaga (kauppala)
pienoiskuva|167x167px|[[Tapani Talari|Tapani Talarin Kuntaliitolle suunnittelema Haagan kauppalan epävirallinen perinnevaakuna. ]] Haagan kauppala oli kunta entisessä Uudenmaan läänissä. Se kuului Huopalahden seurakuntaan, Helsingin kihlakuntaan, Helsingin tuomiokuntaan ja Huopalahden nimismiespiiriin.
Suuri osa haagalaisista kävi töissä Helsingissä, sillä teollisuus kauppalassa oli vähäistä eikä maataloutta ollut lainkaan. Haagan kauppala oli pienituloisten ihmisten asuinaluetta, jossa väestön tulot olivat vain noin puolet helsinkiläisten verotettavista tuloista.
Haagan vaiheet
Helsinki–Turku-rautatietä rakennettaessa tehtiin kuuden kilometrin päähän Helsingin asemasta pysäkki, joka sai nimen Huopalahti, ruotsiksi Hoplaks haltpunkt. Säännöllinen liikenne radalla alkoi 1903. Maanomistaja M. G. Stenius myi ja vuokrasi tontteja pysäkin läheltä huvila-asutusta varten. Alueesta tuli 1906 Haagan taajaväkinen yhdyskunta, ja se oli itsehallinnollinen osa Helsingin pitäjää (nyk. Vantaa). Vuodet 1920–1922 se jatkoi itsehallinnollisena osana Huopalahden kuntaa, josta se vuoden 1923 alussa erotettiin eri kunnaksi. Nimeksi tuli Haagan kauppala. Sen Ruskeasuo- ja Uusipelto-nimiset alueet siirrettiin vuoden 1926 alussa Helsingin kaupunkiin. Nämä yhteensä 5,3 hehtaarin alueet sijaitsivat saarekkeina Helsingin kaupungin rajojen sisäpuolella.
Kauppalan perustaminen
Ensimmäisen ehdotuksen Haagan muodostamisesta kauppalaksi teki jo 1909 yhdyskunnan ensimmäisen kunnankokouksen puheenjohtaja maisteri Sigurd Stenius. Samana vuonna perustettiin erityinen kauppalakomitea selvittämään hanketta. Komitean johtava voima oli lakitieteen kandidaatti Herman Lihr. Komitea keräsi aineistoa vuosikausia ja 1916 sen mietintö valmistui.
Helsinkiin liittämistä kannattivat vaikutusvaltaiset piirit pääkaupungissa, mutta komitea ei asiasta innostunut. Yhdyskunnan valtuusto käsitteli asiaa 1917 ja yhtyi komitean näkemyksiin. Valtuuston puheenjohtajana toiminut Lihr valtuutettiin jättämään hakemusasiakirjat senaattiin, joka käsitteli asiaa pitkään ja perusteellisesti. Sisällissota viivästytti asiaa, ja naapurikuntien lausuntojen valmistuminenkin vei aikaa. Silloinen sisäasiainministeri Heikki Ritavuori kannatti Haagan liittämistä Helsinkiin, ja vasta 1922 tapahtunut hallituksen vaihdos edisti asiaa. Uusi sisäasiainministeri Heimo Helminen ratkaisi asian Haagan eduksi, ja 8. huhtikuuta 1922 tasavallan presidentti K. J. Ståhlberg vahvisti asetuksen kauppalan perustamisesta seuraavan vuoden alusta lähtien.
Kauppalan alue
Kauppalan pinta-ala oli maarekisterin mukaan 368,36 hehtaaria, maanmittaushallituksen tietojen mukaan 378 ha ja tilastollisen vuosikirjan mukaan 360 ha. Vesialuetta ei kauppalalla ollut. Alueen suurin pituus pohjois-etelä-suunnassa oli noin neljä kilometriä ja suurin leveys noin 1,5 km. Kauppalan rajanaapureita olivat Helsingin kaupunki, Huopalahden kunta ja siihen kuulunut Munkkiniemen taajaväkinen yhdyskunta, Helsingin maalaiskunta ja Oulunkylän kunta.
Kauppalaan oli Helsingistä erittäin hyvät liikenneyhteydet. Turun valtatie kulki alueen eteläosan poikki, ja alueen keskiosan kautta kulki rautatie, Turkuun johtava rantarata. Jo ennen kauppalan perustamista oli alueelle rakennettu Helsingistä myös raitiolinja.
Maanomistusolot
Kauppalan suurin maanomistaja oli pitkään Oy M. G. Stenius, joka omisti Hagan ja Backaksen kantatilat sekä niistä vielä yksityisille myymättömät tontit. Helsingin kaupunki osti yhtiön kaikki osakkeet ja vuoden 1938 viimeisenä päivänä sille siirtyi 282,13 hehtaaria kauppalan aluetta. Jo aiemmin kaupunki oli omistanut Haagassa 29,14 ha maata.
Muu osa maasta oli pääasiallisesti yksityisten omistuksessa. Haagan kauppala omisti itse vain 2,43 ha maastaan. Alue käsitti koulutontin, tulevan kirkon tontin, urheilukentän tontin, tietontin ja kaksi kaivotonttia katua ja kaivoa varten. Huopalahden seurakunta omisti kauppalassa kirkon ja vastaisuudessa rakennettavan pappilan tontin. Valtio omisti puolestaan pakkolunastetun rautatiealueen ja poliisiaseman tontin.
Väestö ja asunnot
Vuonna 1930 suoritetun suuren väestö- ja rakennuslaskennan mukaan suurin osa haagalaisista eli 34,9 % toimi teollisuus- ja käsityöammateissa. Kaupoissa ja konttoreissa työskenteli 14,5 %, taloustöitä teki 14,3, julkisissa toimissa ja vapaissa ammateissa oli 11,1 %, liikenteen palveluksessa oli 8,7 % ja maataloudessa (lähinnä kauppapuutarhoissa) työskenteli 7,5 %.
Kauppalan asukkaista oli 1930 suomenkielisiä 52,5 %, ruotsinkielisiä 43,8 % ja muunkielisiä 3,7 %. Vuonna 1945 suomenkielisiä oli 66,3 %.
Vuonna 1930 kauppalassa oli 262 kiinteistöä, joista omalla maalla oli 80,9 % loppujen ollessa vuokramaalla. Lämmitettäviä rakennuksia oli 369 kappaletta ja niissä oli 860 huoneistoa, joissa oli yhteensä 2 133 huonetta.
Asemakaavat
Haaga jakautui viiteen kauppalanosaan, joiden asemakaavojen laatimista jatkettiin Haagan tultua kauppalaksi. Kauppalanosilla ei ollut nimiä, vaan niistä käytettiin numeroita I–V. Ennen kauppalaksi tuloa vahvistetut I:n ja II:n kauppalanosan asemakaavat perustuivat arkkitehti Eliel Saarisen 1915 julkaisemaan suureen Munkkiniemi–Haaga-suunnitelmaan, jonka alueesta ne tosin käsittivät vain pienen osan. Yksityiskohtaiset piirustukset laati insinööri Edvin Hedengren.
Kolmannen kauppalanosan, joka käsitti Turun valtatien molemmin puolin sijaitsevan kauppalan keskiosan, asemakaavaluonnoksen laati Saarinen 1919. Itse asemakaavan laati Helsingin asemakaava-arkkitehdin apulainen Berndt Aminoff, ja sisäasiainministeriö vahvisti sen 1925.
Otakar Hořínek
Hořínek saavutti olympiahopeaa 50 metrin pienoiskivääriammunnan asentokilpailusta Melbournessa 1956. Hän saavutti saman pistemäärän, 1172, kuin olympiakullan vienyt Neuvostoliiton Anatoli Bogdanov, mutta Bogdanov sai kullan paremman makuuammuntatuloksensa johdosta. Erillisessä 50 metrin pienoiskivääriammunnan makuuasentokilpailussa Hořínek oli neljäs. Hän kilpaili samoissa lajeissa myös Rooman kesäolympialaisissa 1960.
Boyd
Boyd on muun muassa seuraavien henkilöiden sukunimi:
Otakar Hořínek
Hořínek saavutti myös EM-mitaleita. Hän kuoli 86-vuotiaana 8. kesäkuuta 2015.
Haaga (kauppala)
Hallinto
Kauppalanvaltuustoon kuului aluksi 24 jäsentä ja vuodesta 1926 lähtien 23 jäsentä. Keskeinen johtoelin oli toimeenpanovaltaa käyttävä kauppalanhallitus, johon kuului puheenjohtaja ja kuusi jäsentä. Vuoden 1931 alusta lähtien hallituksen puheenjohtajaa nimitettiin kauppalanjohtajaksi. Kaupunkien hallinnosta Haagan hallinto erosi siten, että sillä ei ollut maistraattia vaan maistraatin tehtäviä hoiti aluksi kauppalanhallitus ja vuodesta 1931 lähtien järjestysoikeus, johon kuului oikeustieteellisen tutkinnon suorittanut puheenjohtaja ja kaksi jäsentä.
Haagan kauppalanjohtajina toimivat
Alkuaikoina kauppalan toimistoa pidettiin yleisöä varten avoinna torstaisin kello 18–19. Myöhemmin se oli avoinna myös tiistaisin samaan aikaan. Rahatoimikonttori oli avoinna joka kuukauden ensimmäisenä arkipäivänä.
Väestön tulot
Helsingin läheisyyden ja hyvien liikenneyhteyksien vuoksi suuri osa haagalaisista kävi töissä kaupungissa. Vuonna 1930 tällaisia henkilöitä oli 41,6 % kaikista työntekijöistä. Tuotantotoimintaa kauppalassa oli varsin vähän. Vuonna 1933 Haagassa oli neljä teollisuuslaitosta:
Varsinaista maataloutta ei Haagassa ollut lainkaan, ellei sellaiseksi katsota tilapäisiä vuokra-alueita. Sen sijaan kauppalassa oli verrattain suuria kauppapuutarhoja.
Väestön toimeentulon perustan muodostivat palkkatulot. Niiden osuus oli 1930-luvun alussa 75–80 % verotetuista tuloista. Haagalaisten tulot olivat selvästi helsinkiläisiä pienemmät.
Haagan talous
Haagan kunnallistalouden pohjana olevat verotulot olivat suhteellisen alhaiset. Verotetut tulot riippuivat myös suhdannevaihteluista. Kauppalan alkuvuosina vallitsi korkeasuhdanne ja kunnan menot olivat vielä vähäiset. Pulavuosina kauppalalla oli sen sijaan vaikeuksia sitoumustensa täyttämisessä korkeasta veroäyristä huolimatta.
Kauppalalla oli varsin suuri dollariobligaatiolaina vuodelta 1924, sillä asukkaat vaativat mukavuuksien lisäämistä. Siksi oli rakennettava vesi- ja viemärijohtoja, teitä, koulutalo ja kunnalliskoti. Dollarin kurssin kohotessa lainan hoitokulut kohosivat alkuaan arvioitua paljon suuremmiksi. Myös 1930–1931 rakennetut vesijohdot ja viemärit vaikuttivat talouden kiristymiseen. Vaikeimpana pula-aikana 1933 velkojen korot ja takaisinmaksut muodostivat neljäsosan kauppalan menoista. Vuonna 1945 niiden osuus oli enää 1/14 osa menojen kokonaissummasta.
Tiet ja kadut
Jo Haagan huvilayhdyskunta yritti parhaansa mukaan huolehtia teiden kunnossapidosta. Kauppalaksi muututtaessa teiden ja polkujen pääosa oli vielä syysrapakkojen aikana surkeassa kunnossa. Vuonna 1923 asetettiin tielautakunta ratkomaan tiepulmia, ja vuodesta 1934 lähtien kauppalanhallitus huolehti tieasioista.
Valtuusto myönsi tietöitä varten huomattavia summia. Vuonna 1924 otetulla obligaatiolainalla hankittiin muun muassa höyryjyrä ja sähköllä käyvä kivenmurskain. Tietöitä tehtiin myös hätäaputöinä vuodesta 1927 lähtien. Vuonna 1938 valtuusto päätti lainavaroilla asfaltoida Asematien (nyk. Kauppalantien) koko sen pituudelta. Teiden ja katujen nimet sekä tonttien numerot valtuusto hyväksyi ja valtioneuvosto vahvisti 1928.
Vedenhankinta
Vesi- ja viemärijohtojen rakentaminen oli sitkeä pulma, joka edistyi sangen hitaasti. M. G. Stenius Oy omisti rautatien pohjoispuolella pumppulaitoksen, joka aloitti vedentoimituksen kesällä 1928. Johtoverkostoa rakennettiin yhtiön ja kauppalan yhteistyönä. Valtuusto halusi, että vallitsevan työttömyyden vuoksi rakennustöihin oli mahdollisimman paljon käytettävä työttömiä haagalaisia.
Vuonna 1945 vesijohtoverkoston yhteispituus oli 7 197 metriä, josta kauppalan osuus oli 3 477 m. Johtoja pitkin tulevaa vettä käytettiin kauppalassa melko vähän, sillä monet asukkaat ottivat veden pihoilla olevista kaivoista. Viemärijohtoverkostoa rakennettiin vesijohtoja vähemmän. Viemärien puuttuessa monet haagalaiset joutuivat kantamaan kaiken likaveden ulos, ja he käyttivät vettä siksi hyvin säästeliäästi.
Sähkö, puhelin ja posti
Haaga sai sähkövalon syyskesällä 1918. Haagan sähkölaitos osti aluksi virtansa M. G. Stenius Oy:n muuntajasta Meilahdesta. Sopimus kuitenkin irtisanottiin, ja sähköä alettiin ostaa Gottfr. Strömbergin Sähköosakeyhtiöltä. Vuodesta 1929 lähtien sähkö ostettiin Helsingin kaupungin sähkölaitokselta kolmivaiheisena virtana 150 kVA:n teholla kauppalan omaan sähköverkostoon. Kauppala myös myi sähköä osiin Munkkiniemen yhdyskuntaa ja Pitäjänmäkeä.